stanford-oval/wikipedia huggingface dataset:
Get Right
מיקומי שיא

השיר זכה להצלחה עולמית, והצליח לכבוש פסגות מצעדים רבות.
|   ‏‏‏  מצעדים ודירוגים (2005)> מדינה |   ‏‏‏  מצעדים ודירוגים (2005)> מצעד |   ‏‏‏  מצעדים ודירוגים (2005)> מיקום שיא |   ‏‏‏  מצעדים ודירוגים (2005)>  |
| --- | --- | --- | --- |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 3 |  |
|  אירופה | אירופה הוט 100 | 1 |  |
|  איטליה | מצעד הסינגלים האיטלקי | 1 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | 12 |  |
|  ארצות הברית | מצעד שירי ה-R&B\היפ הופ | 18 |  |
|  ארצות הברית | מצעד שירי הפופ | 8 |  |
|  ארצות הברית | מצעד שירי הקצב | 17 |  |
|  גרמניה | GfK – טופ 100 | 7 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 2 |  |
|  הולנד | מצעד 100 הסינגלים ההולנדיים | 3 |  |
|  הונגריה | Rádiós Top 40 | 3 |  |
|  הממלכה המאוחדת | מצעד הסינגלים הבריטי | 1 |  |
|  ולוניה | אולטראטופ 40 | 2 |  |
|  נורווגיה | VG-lista | 7 |  |
|  ניו זילנד | המצעד הניו זילנדי הרשמי | 2 |  |
|  ספרד | PROMUSICAE | 3 |  |
|  סקוטלנד | מצעד הסינגלים הסקוטי | 1 |  |
|  פורטוגל | מצעד הסינגלים הפורטוגזי | 1 |  |
|  פינלנד | המצעדים הפיניים הרשמיים | 4 |  |
|  פלנדריה | אולטראטופ 50 | 3 |  |
|  צרפת | SNEP | 2 |  |
|  קנדה | קנדה הוט 100 | 3 |  |
|  רוסיה | טופ-היט | 24 |  |
|  שוודיה | סוורייטופליסטן | 11 |  |
|  שווייץ | המצעד השווייצרי | 3 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  אוסטריה | Ö3 אוסטריה טופ 40‏ | 62 |  |
|  אוסטרליה | מצעד הסינגלים האוסטרלי | 29 |  |
|  איטליה | מצעד הסינגלים האיטלקי | 17 |  |
|  אירלנד | מצעד הסינגלים האירי | 17 |  |
|  ארצות הברית | בילבורד הוט 100 | 82 |  |
|  גרמניה | GfK – טופ 100 | 56 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 72 |  |
|  הונגריה | Rádiós Top 40 | 78 |  |
|  הממלכה המאוחדת | מצעד הסינגלים הבריטי | 23 |  |
|  ולוניה | אולטראטופ 40 | 32 |  |
|  ניו זילנד | המצעד הניו זילנדי הרשמי | 30 |  |
|  פלנדריה | אולטראטופ 50 | 18 |  |
|  צרפת | SNEP | 19 |  |
|  שוודיה | סוורייטופליסטן | 99 |  |
|  שווייץ | המצעד השווייצרי | 14 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ארצות הברית (RIAA) | זהב | 692,000 |
| בריטניה (BPI) | זהב | 400,000 |
| ניו זילנד (RMNZ) | פלטינה | 10,000 |
| צרפת (SNEP) | זהב | 250,000 |
סיכום
| בכל העולם | — | 4,027,000 |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 4 בינואר 2005 | רדיו מיינסטרים | אפיק |  |
| ארצות הברית | 4 בינואר 2005 | רדיו קצבי | אפיק |  |
| ארצות הברית | 1 בפברואר 2005 | הורדה דיגיטלית | אפיק |  |
| גרמניה | 14 בפברואר 2005 | תקליטור | סוני מיוזיק |  |
| ארצות הברית | 15 במרץ 2005 | תקליט 7 אינץ' | אפיק |  |
| בריטניה | 15 באפריל 2005 | הורדה דיגיטלית | סוני מיוזיק |  |
Formula Kite

| --- | --- |
סמלילי גלשן מצנח (מימין בוגרים ומשמאל נוער)

Formula Kite באילת
 כללי
 סוג:  גלשן
 מטרות:  דגם אולימפי
 סוג-משנה:  גלשן מצנח
 מספר אנשי צוות:  1
 תכונות נפוצות
 משקל:  גוף 2 כללי ללא מצנח 5.5 ק"ג
 אורך כללי:  1.55 (בוגרים) 1.44 (נוער) מטר
 רוחב:  0.5 (בוגרים) 0.47 (נוער) מטר
 אורך תורן תת-מימי:  1.1 (בוגרים) 0.91 (נוער) מטר
 מפרשים
 מצנח:  7-25 (בוגרים) 11/13/15/18 (נוער) מטר רבוע
 
גלשן מצנח Formula Kite נבחר על ידי איגוד השיט הבין-לאומי כדגם שַיִט חדש למשחקים האולימפיים שיערכו בפריז 2024.
היסטוריה

איגוד גלשני המצנח הבינלאומי (IKA), הוקם באפריל 2008 על ידי Guillaume Fournier, לאחר שפדרציית השיט העולמי (ISAF) ובשמה כיום איגוד השיט הבין-לאומי אימץ את גלשני המצנח כדגם לאליפויות עולם. האיגוד קבע חמישה ענפים עם דירוג עולם אישי ואליפויות עולם:
שיוט צי (שבו נשפטים על פי חוקי השיט של שיט עולמי), קיים גם ביבשה ובשלג בתצורות אחרות.
גולש Formula Kite באילתסגנון חופשי (שבו הביצועים נשפטים על פי התרשמות אישית וקושי התחבולות (טריקים), קיים גם על יבשה ועל שלג.
קייט קרוס (מתחרים במקצה זה מול זה שהמנצחים עולים לסיבוב הבא).
רכיבה על גלים (בה הביצועים נשפטים על פי בחירת גלים וביצוע התמרונים על הגל).
מהירות (עם ביצועים הנמדדים לפי המהירות הממוצעת על פני מרחק קבוע, בדרך כלל 500 מ'), קיים גם על יבשה ועל שלג.
אליפות העולם הראשונה בדגם (לבוגרים) נערכה בשנת 2009 בסן פרנסיסקו, ארצות הברית.
בשנת 2021 החלו התחרויות בדגם בוגרים ונוער בישראל.
נתונים טכניים

בוגרים ונוער מתחת לגיל 19 (U19). (כל מתחרה רשאי לרשום 4 גודלי מצנח לתחרות, ראשון גדול מ 15מ², שני בין 11-15מ², שלישי קטן מ 11מ² ורביעי קטן מ 9מ² ).
מערכת שליטת המצנח (ברידל) מבט מקרובמצנחיםתורן תת-מימי עם הכנפיים בזמן קפיצת הגלשן באווירנוער וילדים מחולקים לשתי קבוצות גיל: מתחת לגיל 17 (U17) ומתחת לגיל 15 (U15). הם מתחרים על אותו גלשן מצנח (כל מתחרה רשאי לרשום 3 גודלי מצנח לתחרות).
בשל סוגיות בטיחות, כל מתחרה מחויב לחבוש קסדה תקנית, לשאת על הרתמות סכין חיתוך מיתרים ורשאי להוסיף אפוד מציף (אם אינו מחויב על פי הוראות השַיִט של אותה תחרות).
גולשים ישראלים שהגיעו להישגים בינלאומיים באליפות עולם ובאליפות אירופה

הערה לטבלאות הישגים, שיוטי ISAF (בעבר) או WS (כיום) אינם מוגדרים כאליפות עולם אולם בשל מעמדם ("אולימפיאדה קטנה") הם יוכנסו לטבלה תוך ציון:
International Sailing Federation = ISAF
World Sailing = WS
גולשים ישראלים שהגיעו להישגים בינלאומיים באליפות עולם ובאליפות אירופה > בוגרים

| שנה | אירוע | אתר | גולש | הישג | הערות |
| --- | --- | --- | --- | --- | --- |
גולשים ישראלים שהגיעו להישגים בינלאומיים באליפות עולם ובאליפות אירופה > נוער

| שנה | אירוע | אתר | גולש | הישג | הערות |
| --- | --- | --- | --- | --- | --- |
| 2021 | אליפות עולם לנוער WS | Mussanah – עומאן | גל צוקרמן | זהב |  |
ראו גם

איגוד השייט בישראל
קייטסרפינג
איגוד השַיִט הבין-לאומי
שַיִט תחרותי
דגמים אולימפיים (אנגלית)
ביאורים

↑  ספר חוקי תחרויות השַיִט שתורגם לעברית קבע את השם גלשן מצנח (עד קביעה זו נהגו בשמות שונים כגון גלישת קַיְט, או גלישת עפיפונים).
הערות שוליים

↑  השיא נקבע באוקטובר 2010 על ידי גולש צרפתי Rob Douglas עם הישג של 55.65 קשר.
DES

| --- | --- |

 מידע כללי
 תכנון:  IBM ו-NSA
 פרסום:  1977
 מבוסס על:  צופן לוציפר
 גרסאות מתקדמות:  Triple DES, G-DES, DES-X, LOKI89, ICE
 מבנה הצופן
 אורך מפתח:  56 סיביות
 אורך בלוק:  64 סיביות
 מבנה:  רשת פייסטל מאוזנת
 מספר סבבים:  16
 קריפטואנליזה
 ההתקפות הטובות ביותר המוכרות כיום נגד DES הן קריפטואנליזה ליניארית וקריפטואנליזה דיפרנציאלית והן אינן מעשיות. בשל המפתח הקצר, הצופן ניתן לפיצוח על ידי כוח גס בעזרת חומרה ייעודית, ושיטות אחרות החליפו אותו בהדרגה.
תקן הצפנת מידע (באנגלית: Data Encryption Standard; בראשי תיבות: DES) הוא צופן בלוקים סימטרי שפותח ב-1974 במרכז המחקר של IBM, בשיתוף פעולה עם הסוכנות לביטחון לאומי של ממשלת ארצות הברית. למרות גודל המפתח הקטן יחסית של הצופן, הוא השפיע רבות על התפתחות תחום הקריפטוגרפיה.
האלגוריתם התקבל בשנת 1976 על ידי לשכת התקנים הלאומית של ארצות הברית (ששמה שונה מאוחר יותר ל-NIST) כחלק מדרישת תקן עבור הממשל האמריקאי להצפנת נתונים למטרות אזרחיות, ושימש כתקן למטרה זו עד נובמבר 2001, אז הוחלף בתקן החדש Advanced Encryption Standard. למרות זאת DES נמצא עדיין בשימוש ב-גרסה המשולשת שלו, בעיקר בתחום הבנקאות.
מבנה הצופן

DES הוא צופן בלוקים סימטרי איטרטיבי שיועד במקור בעיקר לחומרה. הוא מקבל בלוק טקסט קריא שהוא מחרוזת של 64 סיביות (8 בתים) ומפיק בלוק מוצפן באורך זהה. הפונקציה הפנימית של הצופן מתבצעת בשש עשרה חזרות (הנקראות סבבים או rounds) בעזרת מפתח סודי באורך 64 סיביות (שמתוכן רק 56 סיביות בשימוש).
צופן DES היה לצופן הראשון בקנה מידה גדול שהתבסס על רשת החלפה-תמורה לפי הפרדיגמה של קלוד שאנון, שהיא שילוב של הפעולות החלפה, תמורה וחיבור עם מפתח סודי במבנה הנקרא רשת פייסטל. זהו מבנה קריפטוגרפי הקרוי על שמו של הורסט פייסטל, יושם לראשונה בצופן לוציפר וידוע כמבנה בטוח. יתרונו הוא שהוא הופך כל פונקציה לא בהכרח הפיכה, לפרמוטציה. הפונקציה הפנימית של הצופן נחשבת לאינוולוציה, במובן שאם מפעילים את אותה הפונקציה פעמיים בזה אחר זה על אותו קלט מתקבל הקלט המקורי. לכן אפשר להשתמש בפונקציה אחת הן להצפנה והן לפענוח, מה שחוסך בשערים לוגיים ומקטין את נפח החומרה.
באופן כללי, מחלקים את בלוק הקלט לשני חצאים - ימין ושמאל בהתאמה, ובכל סבב מצפינים את החצי השמאלי עם תוצאת הפונקציה שמופעלת על החצי הימני יחד עם מפתח סודי נפרד. לאחר מכן שני החצאים מחליפים מקומות וחוזרים שוב על אותה פעולה. בכל סבב רק החצי השמאלי משתנה ואילו החצי הימני נותר ללא שינוי, כשהוא הופך לחצי השמאלי בסבב הבא וחוזר חלילה. בפענוח מפעילים את אותה הפונקציה אך משתמשים במפתח בסדר הפוך.
תיאור הצופן

הקלט הוא בלוק טקסט קריא בגודל 64 סיביות ומפתח הצפנה סודי  \ K בגודל 64 (בפועל 56) סיביות. באמצעות תהליך הכנת המפתח המתואר להלן, מרחיבים את המפתח ומחלקים אותו ל-16 מקטעים בני 48 סיביות כל אחד, כאשר כל מקטע משמש עבור סבב בודד. מכינים 8 תיבות החלפה  \ S_{1},S_{2},...,S_{8} הנקראות בקיצור S-box. הן מייצגות אוסף של פונקציות לא-ליניאריות שמקבלות קלט באורך 6 סיביות ומחזירות פלט באורך 4 סיביות בהתאם לטבלת הערכים הקבועה המוצגת להלן.
מכינים "תיבת הרחבה" ( \ E בתרשים) ו"תיבת תמורה" ( \ P בתרשים), המייצגות פונקציות מיפוי לפי ערכים קבועים. התיבה E (קיצור של Expansion) היא תיבת תמורה/הרחבה, שתפקידה להכין את הקלט להחלפה בתיבות ההחלפה. היא מרחיבה את הקלט מ-32 סיביות ל-48 סיביות. 16 מתוך 32 סיביות הקלט מועתקות פעמיים למקומות שונים כמתואר בתרשים. למשל הסיבית במיקום הרביעי בקלט מועתקת למיקומים החמישי והשביעי בפלט. מכינים תיבת תמורה קבועה הנקראת P-box (קיצור של Permutation) שמשנה את סדר הסיביות של הפלט בסוף כל סבב תוך שמירה על גודלו. כזכור, היות שהצופן מיועד למימוש בחומרה, העתקת סיביות היא מלאכה קלה, זה רק עניין של חיווט.
בתחילת הצופן, לפני הפעלת הפונקציה הפנימית  f, מבצעים תמורה חד פעמית על כל סיביות הקלט באמצעות תיבת תמורה סטטית הנקראת  IP (Initial Permutation), ובסיום כל 16 הסבבים מעבירים את הפלט בתיבת התמורה ההופכית לה  \ IP^{-1} (שתיהן מוצגות בתרשימים משמאל). לפעולה זו אין השפעה על ביטחון הצופן ומקובל להתעלם ממנה כשמנתחים אותו. הסיבה לתוספת זו כמו שיקולים אחרים שהנחו את מפתחי הצופן לא היו נהירים בעיקר בשל העובדה שהם נחשבו לסוד לאומי. לדברי דון קופרשמידט הסיבה לתוספת זו טכנית בלבד, בשל העובדה ש-DES פותח בחומרה והחיווט היה נוח בצורה זו. סדר הפעולות בכל הסבבים זהה. תחילה מחלקים את קלט האלגוריתם לשני חצאים  \ L_{0},R_{0} בהתאמה ובכל סבב מבצעים כדלהלן:
במבנה זה פעולת הפונקציה הפנימית  f מתבצעת רק על מחצית הקלט (היינו 32 סיביות). כאשר המחצית הימנית משמשת כקלט לפונקציה והפלט שלה משמש להצפנת המחצית השמאלית בחיבור XOR. שימו לב שהמחצית הימנית  R_{i-1} אינה מוצפנת אלא מועתקת כמו שהיא למחצית השמאלית של הסבב הבא. תפקידה הוא לשמש כמו מפתח הצפנה להצפנת המחצית השמאלית בכל סבב ולכן היא צריכה להישאר ללא שינוי כדי לאפשר פענוח לאחר מכן.  f מורכבת מרשת החלפה-תמורה שהיא שילוב של שלוש פונקציות: הפונקציה  E שממפה "ומגדילה" את הקלט לפלט של 48 סיביות יחד עם תיבות ההחלפה ותפקידן הוא לבצע פעולה אי-ליניארית על הקלט, התמורה  P שתפקידה לפזר את הפלט והפונקציה השלישית שמחברת את הפלט עם חלק מהמפתח הסודי.
פירוט מהלכי הצופן > 1. הכנת מפתח

מכינים מערך עזר  v באורך 16 כניסות שערכיו לפי האינדקס  i הם; עבור  i\in \{1,2,9,16\} מציבים  v_{i}=1 בכל היתר  v_{i}=2.
משתמשים בטבלה  {\text{PC1}} כדי להעתיק את סיביות המפתח  K לשני משתנים מקומיים  C,D בגודל 28 סיביות כל אחד בהתאמה לפי הסדר המופיע בטבלה. כלומר הערך ההתחלתי יהיה  C_{0}=k_{57},k_{49},k_{41},...,k_{36} ו- D_{0}=k_{63},k_{55},...,k_{4}. יש לשים לב שלא כל הסיביות הועתקו (רק 56 מתוך 64). ההעתקה מתבצעת ברמת סיביות לפי האינדקס, כלומר  k_{57} פירושו העתקת הסיבית ה-58 מהמפתח  K למקום הראשון במשתנה  C_{0} (הספירה מתחילה מאפס).
הכנת 16 תת-מפתחות . עבור i=1 עד 16 מבצעים:
C_{i}=(C_{i-1}\lll v_{i}), כלומר תוצאת הערך הקודם של  C לאחר הזזה מעגלית לשמאל לפי  v_{i}.
D_{i}=(D_{i-1}\lll v_{i}), באופן דומה  D הוא תוצאת הזזה מעגלית לשמאל של ערכו הנוכחי  v_{i} פוזיציות.
K_{i}={\text{PC2}}(C_{i}\ \|\ D_{i}). משרשרים ביחד את שני החלקים למערך בגודל 56 סיביות  b_{1},b_{2},...,b_{56} ונעזרים בטבלה  {\text{PC2}} כדי לבחור 48 סיביות מתוכן עבור מפתח הסבב הנוכחי, לפי האינדקסים (כלומר  K_{i}=b_{14},b_{17},...,b_{32}).
פירוט מהלכי הצופן > 3. הסבבים

הרחבה. מעתיקים את  R_{i-1}=\{r_{1},r_{2},...,r_{32}\} ממערך של 32 סיביות למערך  T באורך 48 סיביות לפי הטבלה  {\text{E}}. לאחר ההרחבה  T=\{r_{32},r_{1},r_{2},...,r_{32},r_{1}\} (שימו לב שסיביות מסוימות מועתקות יותר מפעם אחת).
מפתח. מבצעים XOR עם המפתח המורחב המתאים לסבב הנוכחי:  T=T\oplus K_{i}.
החלפה. מחלקים את המערך  T לשמונה כניסות  (B_{1},B_{2},...,B_{8}), כל אחת מהן באורך 6 סיביות המסומנות  \{b_{1},b_{2},...,b_{6}\} ומבצעים החלפה של כל הכניסות עם שמונה תיבות ההחלפה המתאימות;  S_{1}(B_{1}),S_{2}(B_{2}),...,S_{8}(B_{8}). כל תיבת החלפה ממפה מחרוזת של שש סיביות קלט למחרוזת של ארבע סיביות המצויות בשורה  r בעמודה  c בטבלה. כאשר מספר השורה  r=2\cdot b_{1}+b_{6} הוא מספר שלם באורך שתי סיביות בטווח  [0..3]. ארבע הסיביות הנותרות  b_{2}b_{3}b_{4}b_{5} מייצגות מספר שלם בבסיס 2 בטווח  [0..15] (ספרה הקסדצימלית אחת) שמשמש כמספר העמודה. לדוגמה  S_{1}({\text{''011011''}}) מניב  r=1 ו- c=13 והפלט הוא  5.
תמורה. משתמשים בתיבת התמורה  {\text{P}} כדי לסדר מחדש את סיביות  T לפי האינדקסים. כלומר התוצאה תהיה  T=\{t_{16},t_{7},...,t_{25}\}.
מצפינים את החלק השמאלי:  R_{i}=L_{i-1}\oplus T.
פירוט מהלכי הצופן > 4. סיום

שני החצאים האחרונים  R_{16},L_{16} מתחלפים ביניהם.
מבצעים את התמורה המסיימת ההופכית  {\text{IP}}^{-1}, כלומר  C=\{b_{40},b_{8},...,b_{25}\}. שוב פעולה זו אינה קריפטוגרפית.
התוצאה היא  C.
פירוט מהלכי הצופן > וקטור בדיקה

המסר הוא הטקסט " Now is the time for all" באורך 24 אותיות (בקידוד ASCII) ומפתח ההצפנה הוא המחרוזת בייצוג הקסדצימלי:
התוצאה היא הטקסטים הבאים בבסיס הקסדצימלי:
פירוט מהלכי הצופן > פענוח

הפענוח מתבצע עם אותה פונקציה ועם אותו מפתח אך בסדר הפוך. כלומר בתהליך הרחבת המפתח לעיל מתחילים מהמפתח  K_{16} ויורדים עד  K_{1}. הפעולות  {\text{IP}} מתחילת ההצפנה ו- {\text{IP}}^{-1} מסופה למעשה מבטלות אחת את השנייה כי הן פעולות הופכיות, לכן אפשר להתעלם מהן. מה שמותיר אותנו עם שני החצאים האחרונים  R_{16},L_{16} מהסבב האחרון של ההצפנה. כעת, מייד עם תחילת הלולאה הראשית בפענוח  L_{16}=R_{15} (כזכור במעבר מסבב לסבב החצי הימני אינו משתנה אלא רק מחליף מקום עם החצי השמאלי) לכן הפעולה הבאה:
היא למעשה אינוולוציה והיא שקולה ל:
החלק השמאלי ביותר המצוי בסוגריים הוא בדיוק הפעולה מהסבב האחרון של ההצפנה ואילו הפעולה הבאה אחריה היא מהסבב הראשון של הפענוח. אפשר לראות ששתי הפעולות מבטלות אחת את השנייה. על כן לאחר הסבב הראשון למעשה חוזרים צעד אחד לאחור ומתקבלים החצאים  R_{15},L_{15} (מהסבב הקודם של ההצפנה). בסבב הבא מבצעים את אותה פעולה עם  K_{15} וכן הלאה ובדרך זו משחזרים את יתר הסבבים.
תהליך הכנת המפתח

לצופן DES דרושים 16 תת-מפתחות, כל אחד מהם באורך 48 סיביות ומתאים לסבב בודד (סך הכול 768 סיביות). להכנת המפתחות DES משתמש בשתי טבלאות סטטיות  PC1 ו- PC2 (המוצגות בטבלאות הבאות). איתם מרחיבים את המפתח הסודי שמסופק על ידי המשתמש ל-16 תת-מפתחות. מתעלמים מהסיביות  k_{8},k_{16},...,k_{64} (כל סיבית שמינית) הנחשבות לסיביות זוגיות. באמצעות הטבלה  PC1 מחלקים את 56 הסיביות האפקטיביות לשני משתנים  C ו- D בני 28 סיביות כל אחד. מבצעים הזזה מעגלית לשמאל של סיביות המשתנים  C ו- D בסיבית אחת או שתיים (בהתאם לערך התלוי במיקום הסיביות, עבור סבבים 1, 2, 9, 16 מזיזים ב-1 עבור היתר מזיזים ב-2) משתמשים בטבלה  PC2 כדי לאחד את סיביות המשתנים לבלוק מפתח בגודל 48 סיביות. וחוזרים על פעולה זו 16 פעמים עבור כל 16 הסבבים של הצופן.
תהליך הכנת המפתח > מפתחות חלשים וחלשים למחצה

על מנת שהצופן יצליח להסתיר היטב את הטקסט המקורי, תהליך הכנת המפתח מנסה לשוות למפתח המורחב מראה אקראי ככל האפשר. כבר ב-1973 התגלה שמפתחות הצפנה מסוימים עלולים לייצר מפתח מורחב בעל תבנית לא אקראית ניכרת שהתוצאה שלה בלתי צפויה. למשל אם המשתנה הפנימי C מכיל 28 אפסים והמשתנה D מכיל 28 אחדים ייווצר מצב שהצפנת DES תהיה זהה לפענוח DES עם אותו מפתח. כלומר:
לכן אם מצפינים טקסט כלשהו עם אחד מהמפתחות החלשים פעמיים מתקבל הטקסט המקורי. ישנם ארבעה מפתחות החלשים ב-DES:
כזכור, כל סיבית מפתח שמינית נקראת סיבית זוגיות ולמעשה הן אינן משתתפות כלל בהצפנה. אם סיבית הזוגיות אינה נבדקת גם מפתח שכולו אפסים או אחדים יתנהג באותו אופן.
מפתחות הצפנה "חלשים למחצה" הם מפתחות שגורמים למצב שבו המפתח המורחב המתקבל מוגבל לשני תת-מפתחות בלבד כשהם חוזרים על עצמם בזוגות, ולהם התכונה הבאה:
כלומר הצפנה עם מפתח אחד ואז הצפנה של התוצאה עם המפתח השני מחזירה את המקור. קיימים שישה זוגות של מפתחות DES חלשים למחצה והם:
תיבות ההחלפה (S-box)

תיבת ההחלפה הנקראת S-box (קיצור של Substitution box; ראו תרשים) מייצגת פונקציות החלפה אי-ליניאריות קבועות המחזירות ערכים מהטבלה על פי אינדקס שתלוי בקלט.
תיבות ההחלפה של DES הן מקור חוסנו; הפונקציות שהן מייצגות הן הפעולות האי-ליניאריות היחידות המופעלות על הקלט ואלמלא הן הצופן היה ניתן לפריצה בקלות.
בדיעבד מסתבר כי התיבות עוצבו באופן כזה שהצופן יהיה עמיד יחסית כנגד קריפטואנליזה דיפרנציאלית. עוד ידוע כי גם ה-NSA היה מעורב בתכנון תיבת ההחלפה של DES ואף שינה אחדים מן הערכים מנימוק לא ידוע. ההערכה המקובלת כיום היא שהשינויים נועדו לחזק את הצופן כנגד ההתקפה הדיפרנציאלית שהייתה ידועה להם ולמפתחי הצופן ב-IBM כבר אז.
מצבי הפעלה

DES הוא דטרמיניסטי, ולכן הצפנה חוזרת של בלוקים זהים עם מפתח זהה תניב בלוק מוצפן זהה. עובדה זו עלולה להוות פתח להתקפה כנגד הצופן כי ניתן להיעזר בבלוקים זהים כדי לבצע ניתוח סטטיסטי של הצופן ולחלץ בדרך זו מידע מסוים אודות טקסט המקור.
הפתרון לכך הוא יישום האלגוריתם באחד ממצבי ההפעלה המבטלים את יתירות הצופן. במצב ההפעלה משרשרים בלוקי צופן באופן שכל בלוק של טקסט המקור עובר תחילה XOR עם תוצאת ההצפנה של הבלוק הקודם, כך ששני בלוקים של טקסט מקור זהים יובילו לפלט צופן שונה. לצורך הבלוק הראשון משתמשים במפתח נוסף המכונה וקטור אתחול (Initialization Vector) או IV שגודלו כגודל הבלוק, אותו מחברים ב-XOR עם בלוק המידע הראשון.
ביטחון

הקריפטואנליזה הבולטת ביותר והראשונה נגד DES שסיבוכיותה טובה מעט יותר מכח גס, התגלתה על ידי אלי ביהם, כיום פרופסור בטכניון והמנחה שלו לדוקטורט עדי שמיר, כיום פרופסור במכון ויצמן למדע. הם פרסמו ב-1990 את עבודת הדוקטורט שלו שעסקה בקריפטואנליזה דיפרנציאלית – טכניקה רבת עוצמה שהתגלתה ככלי יעיל נגד אלגוריתמים סימטריים מודרניים רבים. אך קריפטואנליזה דיפרנציאלית מסוגלת לגלות מפתח הצפנה של DES עם  2^{47} דגימות קלט-פלט נבחרות של האלגוריתם לפי מודל התקפת גלוי-נבחר שזה אינו מעשי.
התקפה טובה יותר המוכרת כיום נגד DES היא קריפטואנליזה ליניארית, שמציעה שיפור על פני קודמתה. מלבד יכולתה לגלות מפתח DES עם  2^{43} קלטים, אין צורך עבורה בטקסט-מקור נבחר אלא כל טקסט אפשרי. התקפה זו נקראת התקפת גלוי-ידוע.
התקפה אחרת מודרנית יותר היא התקפה אלגברית של ניקולס קורטויס וגרגורי בראד משנת 2007, שהיא תחום מתפתח בקריפטואנליזה מודרנית. זוהי התקפה קריפטוגרפית הפועלת רק עם טקסט מקור יחיד והיא מנצלת אלגוריתמים לפתרון בעיות SAT כדי לגלות חולשות אלגבריות בצופן. DES נופל בקטגוריה של צפנים סימטריים הנקראת HFE שמבוססת על הקושי שבפתרון משוואות ריבועיות מרובות נעלמים שידועה כבעיית NP-קשה. אמנם מבחינה מעשית כאשר מערכת המשוואות "דלילה" אפשר לפעמים לפתור בעיה זו ביעילות, אך בפועל התקפה זו מצליחה רק נגד שישה סבבים של הצופן אבל היא אינה מעשית נגד DES במלואו.
ההתקפה הדיפרנציאלית והליניארית דורשות כמות עצומה של טקסטים מוצפנים ומקורותיהם (בסדר גודל של מאות טרה-בייט) על מנת למצוא את מפתח ההצפנה ולכן אינן מהוות איום ממשי על האלגוריתם. עובדה זו מעידה על חוסנו ועל טיבו של האלגוריתם יותר מאשר על חולשתו. למרות כל השנים טרם נמצאה התקפה היעילה באופן משמעותי מכח גס. מסתבר שההתקפה המעשית היחידה נגד DES היא התקפת כוח גס מקבילית באמצעות חומרה ייעודית. ב-1993 טען מיכאל ויינר שאפשר לבנות בהשקעה של כמיליון דולר מכונה שתפצח את DES בתוך 3.5 שעות במקרה הממוצע. לפי התכנון המקורי שלו המכונה צריכה להכיל כ-57,000 שבבים המסוגלים להריץ את DES במקביל. מאוחר יותר נבנתה מכונה כזו הלכה למעשה ובעלות נמוכה בהרבה. הארגון Electronic Frontier Foundation בנה מכונה לשבירת צופן DES בעלות של 250,000 דולר שבאמצעותה גילוי המפתח מתבצע בתוך יומיים וחצי בקירוב. כיום ניתן בהחלט לבנות מכונות מסוג דומה במחירים נמוכים בהרבה ובזמנים טובים יותר במידה ניכרת.
התקפה אחרת כנגד DES הנקראת התקפת יום הולדת והיא התקפה אקראית מקבילית היעילה אף יותר מההתקפות המתוארות. התקפה זו מנצלת את תופעת פרדוקס יום ההולדת הידועה ומתבססת על ההנחה שהסיכויים ששני מפתחות שונים שנבחרו באקראי יניבו תוצאה זהה (עם טקסט מקור קבוע), גבוהים. Quisquater ו-Delescaille הראו שאפשר בהתקפה כזו לגלות מפתח DES ב- \ 2^{55} ניסיונות במקרה הממוצע.
גרסאות מתקדמות

חולשתו העיקרית של DES היא גודל מפתח ההצפנה. גודל המפתח האפקטיבי של DES הוא רק 56 סיביות, שכן שמונה מתוך 64 סיביות המפתח נחשבות כסיביות זוגיות ואינן משפיעות על ההצפנה. בעיקר בשל עובדה זו נחשב DES בימינו כ"הצפנה חלשה" ואינו בטוח לשימוש בגרסה הבסיסית. דרך בטוחה יותר וזולה ליישום DES היא הצפנה מרובה. כלומר הצפנה חוזרת של הטקסט עם מפתחות הצפנה שונים. שיטה אחת כזו נקראת "2DES" או DES כפול. אם  \ K_{1},K_{2} הם שני מפתחות DES שונים בגודל 56 סיביות כל אחד, ו- \ M הוא המסר המיועד להצפנה, השיטה היא:
במקרה זה מתקבל צופן DES עם מפתח הצפנה בגודל 112 סיביות. אף לא אחת מההתקפות המתוארות לעיל ישימה כנגד צופן עם מפתח בסדר גודל כזה. גם לא מתקפת כוח גס מקבילית על חומרה ייעודית. אולם מסתבר ששיטה זו פגיעה לתקיפת היפגשות באמצע. בהתקפה זו מנצלים זיכרון על חשבון זמן ביצוע: אם מאחסנים טבלת גיבוב של  \ 2^{56} הצפנות DES עם מפתחות שונים הממוינות לפי סדר וחיפוש התנגשויות, אפשר לקצר את זמן ההתקפה ל- \ 2^{57}. כמות הזיכרון האדירה הדרושה להתקפה כזו עושה אותה כמעט בלתי ישימה באופן מעשי, אך ישנן שיטות לצמצום עלויות הזיכרון כך שאפקטיבית סיבוכיות התקפת כוח גס נגד DES כפול אינו עולה על  2^{57}.
שיטה טובה יותר נקראת DES משולש (3DES). קיימות שתי גרסאות DES משולש: בשיטה הראשונה מצפינים את המידע שלוש פעמים עם שלושה מפתחות שונים, ומסמנים זאת בקיצור EEE. השיטה הרווחת יותר היא וריאציה של DES משולש עם שני מפתחות המסומנת EDE. דהיינו מצפינים, מפענחים ושוב מצפינים. השיטה נראית כך:
כאשר  \ {\mbox{DES}}_{K_{1}}^{-1} נקרא פענוח עם המפתח  \ K_{1}. הסיבה למבנה זה היא בעיקר לצורך תאימות לחומרה הקיימת. ההתקפות המתוארות לעיל אינן ישימות כנגד שיטה זו ולמרות היותה איטית יותר היא נמצאת בשימוש נרחב כיום. כאמור בשל טכניקת היפגשות באמצע, אפקטיבית ביטחון DES משולש הוא רק  2^{112}.
גרסאות מתקדמות > DES-X

גרסה אחרת של DES שפותחה על ידי רון ריבסט מחברת RSA נקראת DES-X. בשיטה זו מצפינים את המידע שלוש פעמים בתוספת שתי מחרוזות אקראיות בגודל 64 סיביות. דרך אחת לייצג זאת היא XEX (הצפנה בשילוב XOR לפניה ואחריה). אם  \ K_{1} הוא מפתח ההצפנה ו- \ K_{2},K_{3} הם מחרוזות אקראיות באורך 64 סיביות השיטה היא:
תיאור מילולי: בתהליך ההצפנה תחילה מחברים ב-XOR את הקלט עם המפתח  K_{1}, את התוצאה מצפינים עם אלגוריתם DES כרגיל עם המפתח  K_{2} ולאחר מכן מחברים את התוצאה האחרונה ב-XOR עם המפתח  K_{3}. בפענוח מבצעים את הפעולות המתוארות בסדר הפוך.
ריבסט כינה את תוספת המפתחות הלבנה. הסימן  \ \oplus  מייצג פעולת XOR. למרות היותה יעילה יותר מ-DES משולש, שיטה זו פחות נפוצה.
גרסאות מתקדמות > DESL ו-DESXL

DES נחשב לצופן מהיר בחומרה (כוונת המפתחים מלכתחילה הייתה לייעדו לחומרה) והוא מציג ביצועים טובים מאוד בחומרה אפילו בהשוואה לצפנים מודרניים. כאמור אם דרוש ביטחון גבוה יותר ממה שהצופן המקורי מציע, אפשר להשתמש בגרסת DES-X של ריבסט המתוארת לעיל עם שני מפתחות הצפנה סודיים נוספים. התקורה הנוספת הנובעת מהוספת שערי XOR של שני המפתחות הנוספים היא כ-14 אחוז.
התוספת הזו מחזקת את הצופן נגד כוח גס והתקפת איזון זמן/זיכרון שהיא אפקטיבית נגד הגרסה המקורית. גם התקפות אחרות אינן ישימות נגד מבנה זה בשל תוספת המפתחות ולכן הוא נחשב בטוח מאוד, במיוחד לאור העובדה שזהו הצופן הוותיק והנחקר ביותר בהיסטוריה של ההצפנה. ידוע ש-DES מכיל תכונות אקראיות טובות והוא חזק באופן יוצא דופן נגד קריפטואנליזה דיפרנציאלית וליניארית.
כאשר נדרש צופן קל משקל (lightweight) במיוחד, אפשר להתאים את DES-X על שימוש בתיבת החלפה אחת במקום בשמונה הקיימות ובכך להפחית באופן משמעותי את כמות השערים. לגרסה זו קוראים DESL (קיצור של DES Lightweight). היא הוצעה ב-2006 על ידי Gregor Leander, Christof Paar, Axel Poschmann, ו-Kai Schramm. ניתן לממשה בחומרה עם 1848 GE (תואמי שערים לוגיים), זאת מבלי לאבד מהתכונות הטובות של הצופן המקורי למעט החיסרון הברור של המפתח הקצר. אם משלבים את DES-X עם DESL (מוסיפים עוד שני מפתחות) מתקבל הצופן DESXL שהוא גם בטוח וגם מהיר מאוד במיוחד בחומרה מוגבלת משאבים וצריכת אנרגיה נמוכה כמו חיישנים לבישים או RFID.
השינויים בצופן כמובן עלולים שלא במודע לפתוח פתח להתקפות קריפטוגרפיות חדשות, ולכן הצופן אינו מומלץ כתחליף ל-AES אלא רק במקרים בהם מעדיפים להתפשר על ביטחון לצורך יעילות וקלות הטמעה במערכת מוגבלת. הרעיון הוא שבמקום לפתח צופן חדש אפשר לשנות מעט את הצופן הקיים ולקבל צופן טוב במחיר מועט.
ראו גם

AES
הערות שוליים

↑  Algebraic Cryptanalysis of the Data Encryption Standard
↑  New Lightweight DES Variants
תיבת תמורה סטטית ראשונית והתיבה ההופכית לה. טבלה זו נקראת Initial permutation או בקיצור IP
"תיבת הרחבה"  \ E ו"תיבת תמורה"  \ P
תיבת הרחבה E
תיבת הרחבה E היא מעין טבלת העתקה/סידור מחדש, בה מעתיקים סיביות מהשורה העליונה לשורה התחתונה לפי החצים, למשל הסיבית הראשונה בקלט מועתקת לשני מקומות, לסיבית השנייה וה-48 בפלט ואילו למיקום הראשון בפלט מעתיקים את הסיבית האחרונה בקלט שאותה מעתיקים גם למיקום אחד לפני אחרון בפלט.

תיבות ההחלפה של DES
City of Gods

"City of Gods" (בעברית: "עיר האלים") הוא סינגל שהוקלט על ידי הראפר האמריקאי פאביו פוריין, בהשתתפות אלישה קיז והראפר קניה וסט. הוא יצא לאור ב-11 בפברואר 2022, על ידי חברות התקליטים ריץ' פיש וקולומביה רקורדס, כסינגל הראשון מתוך האלבומים Donda 2 ו-B.I.B.L.E..
השיר הגיע למקום הרביעי במצעד הסינגלים של ניו זילנד.